Il-kelma sonata ġejja mil-Latin sonare, jiġifieri MUŻIKA LI TINDAQQ, bħal ma cantata , ukoll mil-Latin, tfisser MUŻIKA LI TITKANTA. Sas- Seklu 18, kienu għadhom jintużaw il-frażijiet 'si suona' u 'si canta' biex jiddiferixxu bejn mużika strumentali u vokali. Id-distinzjoni bejn Cantata-Sonata kienu l- kliem, jew aħjar il-poeżiji, li kienu jiżdiedu mal- partitura (mużika) mingħajr ma jinfluwenzaw bl-ebda mod il-burdata jew l-andament tal- mużika, (għalkemm kien hemm eċċezzjonijiet bħas-Sonata sopra Santa Maria ta' Monteverdi li kellha partitura inkorporata mal-mużika u mhux miżjuda biss) Min-naħa l-oħra, il- Canzona Sonata kien stil vokali addattat għall- użu strumentali. Normalment, iżda, insibu li għal sekli sħaħ, il-kliem sonata u cantata kienu jirreferu għal xogħlijiet imdaqqa jew kantati. Id-Dizzjunarju tal-Muzika ta' Rousseau (1767) jgħid, 'Is-Sonata hi għall-istrumenti dak li l- Cantata hi għall-vuċi' Saż-żmien li fih għex Arcangelo Corelli (1653-1713), is-sonata kienet evolviet f'żewġ tipi polifoniċi jew fis-'sonata da chiesa' u fis- 'sonata da camera', isimhom magħhom — sonata li tindaqq fil-knisja u l-oħra li tindaqq fil-kmamar jew swali. Is-sonata da chiesa, miktuba għall-vjolini u għall-baxx, jew continuo, kellha tifsila stabbilita -— normalment b'introduzzjoni lenta, allegro fi stil ta' fuga, moviment kwiet cantabile u finale allegro, miktub f'forma binarja. Din l-iskema, iżda ma kinetx definita b'mod eżatt u ċar biżżejjed sakemm ix-xogħlijiet ta' Johann Sebastian Bach (1685- 1750) u Georg Frederick Haendel (1685- 1759) ipprovdew il-bażi għas-snin ta' wara, anke sas-Seklu 19, bħal ma wieħed jista' jara fix- xogħlijiet ta' Boccherini. Ġasi Is-sonata da camera, għall-ewwel, kienet tkun iffurmata kwazi esklussivament minn mużika taż-żfin bħal boureeċ, — passacaglia, minwett u — oħrajn. Iżda mal-wasla ta' Bach u Haendel kompożizzjonijiet simili bdew jinqatgħu mill- forma tas-sonata u jiżviluppaw fi suites jew partitas, jew ordres, skond il-Lingwa. Meta mal- movimenti kien jiżdied il-preludju, ix-xogħol kien jissejjaħ overture. Ghalkemm wara dan l- iżvilupp kien hemm kompożituri li bdew iħalltu s-sonata da chiesa mas- sonata da camera, Bach żamm distinzjoni netta bejn it-tnejn. Tant hu hekk li, minkejja li ma baqax juża ż-żewġ titli, is-sonati tiegħu jintgħarfu mill-ewwel, u wieħed jista' jgħid anke mit-tifsila ta' liema definizzjoni huma, jigifieri jekk humiex sonate da chiesa jew sonate da camera. Għalhekk mis-sitt sonati għall- vjolin, in-numri 1,3 u 5 huma sonate da chiesa, waqt li n-numru 2,4 u 6 huma sonate da camera jew partitas. Bach kien wkoll wieħed mill- ewwel kompożituri li intenzjonalment qasam il- linja melodika bejn l-istrument solo u t-tastiera. Qablu, il-melodija kienet titħalla esklussivament għall-istrument solo. L-isem sonata jingħata wkoll lil madwar 500 kompozizzjoni ta' Scarlatti(1685-1757, is-sena 1685 kienet sena eċċezzjonali għall-mużika bit- twelid ta' tliet kompozituri kbarl) Dawn huma ippubblikati bħala Essercizzi per il gravicembalo. Ħafna minnhom inkitbu f'moviment wieħed maqsuma f'żewġ partijiet, jiġifieri fil- binarv form, biż-zewġ partijiet iżommu l-istess tempo u jagħmlu użu mill-istess materjal tematiku għajr għal xi differenzi żgħar fit-tempo minn sezzjoni għal oħra. Ħafna minnhom. inkitbu f'pari, b'sonata minnhom fi kjavi maġġura u l-oħra fi kjavi minuri parallela. Il-kitba tagħhom kienet tkun waħda virtwożistika, inventiva u varjata għall-aħħar. Xogħlijiet għal strument solo, bil-continuo jew ripieno, kellhom jiffurmaw il-bażi għall-concerti li bdew jinkitbu wara. Il-Kuncerti Brandenburg ta' Bach huma eżempji eċċellenti ta' dawn. L- istess huma it-trio sonatas ta' Vivaldi (1675 - 1741) li kitibhom waqt li kien qed jikkomponi l-kunċerti tiegħu. Is-sonata giet fl-aqwa tagħha mat-tmiem tal- Barokk (circa 1770) meta fl-epoka Klassika saret tfisser ħafna iktar minn ġeneru mużikali, għax żviluppat fl-hekk imsejħa Sonata Form. Din kienet essenzjali biex seta' jiġi organizzat il- ħafna materjal tematiku li nsibu f'xogħlijiet kbar. Matul il-ħamsin sena jew ftit iktar li s-sonata ħadet biex minn kompożizzjoni għal strument jew tnejn tinbidel f'forma fundamentali u essenzjali għall-kitba ta' xogħlijiet imponenti u meraviljuzi (l-aħħar Brandenburgh Concerto inkiteb fl- 1771), il-mużika baqgħet tiżviluppa mhux biss fuq il-livell filosofiku u tematiku, imma anke bl- introduzjoni u l-izvilupp ta' l-istrumenti. Wieħed ma jistax. ma jammettix li s-sonata, sew jekk da chiesa jew da camera, kellha effett enormi fuq il-mixja tal-mużika fil-Punent, forsi ħafna iktar minn dak li pprevedew l-ewwel esponenti tagħhal Programm tal-Festa 2007.